wickkiey/tamil-wikipedia-chunked huggingface dataset:
# நந்திதா பால்செட்கர்

## பின்னணி

நந்திதா பால்செட்கர், பட்டீல் குடும்பத்தில் 1963 ஆம் ஆண்டில் பிறந்தார். இவரது தந்தை டிஒய் பாட்டீல் தேசியவாத காங்கிரஸ் கட்சியில் இருந்து பீகார் மற்றும் மேற்கு வங்காளத்தின் ஆளுநராக இருந்தார்.  
இவரது முதுகலை பட்டத்திற்குப் பிறகு, பெல்ஜியத்தின் கென்ட் பல்கலைக்கழகத்தில் ,*ஆல்ஃபா ஸ்கூல் ஆஃப் எம்பிரியாலஜி நேபிள்ஸ், ஓவன்ரியன் டிஸ்யூ ஃப்ரீஸிங் கோபன்ஹேகன், டென்மார்க்கில்* வெளிச் சோதனைக் கருசவூட்டல் முறை மற்றும் நுண்ணியக்கு முறை மற்றும் பிஜிடி ஆகியவற்றில் மேலும் நிபுணத்துவம் பெற்றார், இவர் தனது நிபுணத்துவத்தின் போது வெளிச் சோதனைக் கருவூட்டல் முறைமை மற்றும் கருவுறாமை பற்றிய பல்வேறு தலைப்புகளில் ஆராய்ச்சி செய்தார். இவரது ஆராய்ச்சியில் கரு பரிமாற்றமும் அடங்கும்.  
நந்திதா பால்செட்கர், ஒவ்வொரு மாதமும் 9 ஆம் தேதி கர்ப்பிணிப் பெண்களுக்கு நிலையான நாள் உறுதி, விரிவான மற்றும் தரமான மகப்பேறுப் பராமரிப்பை வழங்குவதற்காக இந்திய அரசின் சுகாதாரம் மற்றும் குடும்ப நல அமைச்சகம் (MoHFW) தொடங்கிய *பிரதான் மந்திரி சுரக்ஷித் மாத்ரித்வா அபியானில்* தீவிரமாக ஈடுபட்டுள்ளார்.  
நந்திதா பால்செட்கர், 2017 ' ஆம் ஆண்டில் கொண்டுவரப்பட்ட *ஷீ'ஸ் அம்பாசிடர்' எனும்*திட்ட முன்முயற்சியை ஆதரித்தார், இது தலைமைத்துவ திறன்களை வளர்க்கவும், சிறுமிகளுக்கு சுகாதார விழிப்புணர்வை அதிகரிப்பதனை நோக்கமாகக் கொண்டு வடிவமைக்கப்பட்டது. இந்தத் திட்டம் மும்பை முழுவதும் உள்ள 50 பள்ளிகளைச் சேர்ந்த 50,000 க்கும் மேற்பட்ட சிறுமிகளை தங்களுக்குள்ளும் தங்கள் சமூகத்தினரிடமும் மாற்றத்தைக் கொண்டுவரவும், மற்றவர்களுக்கு "சுகாதார தூதர்களாக" செயல்படவும் ஊக்கமளித்துள்ளது.
# நந்திதா பால்செட்கர்

## நூல் விளக்கம்

*ஹிஸ்டெரோஸ்கோபியின் பாடநூல்* நந்திதா பால்ஷெட்கர், வெளியீட்டாளர்: ஜேபி மெடிக்கல் லிமிடெட், 2013
# பிளாக் பான்தர்: வகாண்டா போரெவர்

**பிளாக் பான்தர்: வகாண்டா போரெவர்** என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது பிளாக் பான்தர் என்ற மார்வெல் வரைகதை கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2018 ஆம் ஆண்டு வெளியான பிளாக் பான்தர் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் முப்பதாவது திரைப்படமும் ஆகும்.  
இந்த திரைப்படத்தை ரையன் கூக்லர் என்பவர் இயக்க, ரையன் கூக்லர் மற்றும் ஜோ ராபர்ட் கோல் ஆகியோர் கதை எழுதியுள்ளனர். கேவின் பிகே தயாரிக்கும் இந்த படத்தில் லுபிடா நியாங்கோ, டானாய் குரைரா, மார்டின் பிறீமன், லெட்டிடியா ரைட், வின்ஸ்டன் துயூக், அங்கெலா பாசெட் மற்றும் டொமினிக் தோர்ன் ஆகியோர் நடித்துள்ளனர்.  
இப்படத்தின் தொடர்ச்சியான இரண்டாம் பகுதி பிப்ரவரி 2018 இல் தயாரிக்க தீர்மானிக்கப்பட்டது. அடுத்த மாதம் இயக்குநர் ரையன் கூக்லர் என்பவருடன் பேச்சுவார்த்தை நடத்தப்பட்டு, 2019 இல் இப்படத்தின் ஆக்கப்பூர்வமான அறிவிப்புஅறிவிக்கப்பட்டது. ஆகஸ்ட் 2020 இல் பிளாக் பான்தர் வேடத்தில் நடித்த சட்விக் போஸ்மேன் என்பவர் பெருங்குடல் புற்றுநோயால் மரணித்தார். அதனால் படத்தின் திட்டங்கள் மாறின, மார்வெல் தனது டி'சல்லா
பாத்திரத்தை மறுபரிசீலனை செய்ய விரும்பவில்லை. முதல் படத்தில் நடித்த முக்கிய நடிகர்கள் மீண்டும் இரண்டாம் படத்திலும் நடிப்பார்கள் என நவம்பர் அன்று உறுதி செயப்பட்டது. மேலும் இப்படத்தின் தலைப்பு மே 2021 இல் அறிவிக்கப்பட்டு, ஜூன் 2021 இன் பிற்பகுதியில் அட்லான்டா மற்றும் மாசச்சூசெட்ஸ் போன்ற நாடுகளை சுற்றி படப்பிடிப்பு தொடங்கபட்டது.  
பிளாக் பான்தர்: வகாண்டா போரெவர் என்ற படம் அக்டோபர் 26, 2022 அன்று ஹாலிவுட், லாஸ் ஏஞ்சல்ஸில் உள்ள எல் கேபிடன் தியேட்டர் மற்றும் டால்பி திரையரங்கில் திரையிடப்பட்டது, மேலும் இது மார்வெல் திரைப் பிரபஞ்சத்தின் நான்காம் கட்டத்தின் இறுதிப் படமாக நவம்பர் 11, அன்று அமெரிக்காவில் வெளியிடப்பட்டது. இப்படம் வெளியாகி பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது மற்றும் உலகளவில் $859.2 மில்லியன் வசூலித்தது, மேலும் 2022 ஆம் ஆண்டில் அதிக வசூல் செய்த ஆறாவது படமாக ஆனது.
# காந்தாரி பேகம்

**காந்தாரி பேகம்** (*Kandahari Begum*; 1593 - ?) காந்தஹாரி பேகம் எனவும் காந்தாரி மகால் ("காந்தாரத்தின் பெண்") எனவும் அழைக்கப்படும் இவர் முகலாய பேரரசர் ஷாஜகானின் முதல் மனைவியும், அவரது முதல் குழந்தை, இளவரசி பர்கெசு பானு பேகத்தின் தாயுமாவார்.  
பிறப்பால், இவர் ஈரானின் (பெர்சியா) முக்கிய சபாவித்து வம்சத்தின் இளவரசியும், சபாவித்து இளவரசர் சுல்தான் முசாபர் உசேன் மிர்சா சபாவியின் இளைய மகளும் ஆவார். உசேன் மிர்சா பெர்சியாவின் சபாவித்து வம்சத்தின் நிறுவனரான முதலாம் ஷா இஸ்மாயிலின் மகன் பஹ்ராம் மிர்சாவின் மகன் சுல்தான் உசைன் மிர்சாவின் மகன் ஆவார்.  
மிர்சா முசாபர், சபாவித்து ஆட்சியாளர்களுடன் சில பிரச்சனைகளைக் கொண்டிருந்தார். மேலும், காந்ததாரத்தைக் கைப்பற்றும் அழுத்தத்தை உணர்ந்ததால் அதை முகலாயர்களிடம் ஒப்படைக்க வேண்டும் என்ற நிபந்தனையுடன் சரணடைய வேண்டிய கட்டாயம் ஏற்பட்டது. இதனால் இவர் தனது தந்தையுடன் இந்தியாவுக்குச் செல்ல தனது சொந்த இடத்தை விட்டு வெளியேற வேண்டியிருந்தது. அக்பரின் ஆட்சியின் போது 1595ஆம் ஆண்டின் இறுதியில் இவரது தந்தையும் தனது நான்கு சகோதரர்களான பஹ்ரம் மிர்சா, ஐதர் மிர்சா, அல்காஸ் மிர்சா ஆகியோர் இந்தியாவுக்கு வந்தார். இவர்களுடன் 1000 கஜில்பாஷ் வீரர்களும் இந்தியா வந்தனர். முசாபர் கான் அக்பரிடமிருந்து பர்சாந்த் (மகன்) என்ற பட்டத்தைப் பெற்றார். மேலும் ஐந்தாயிரம் பேர் அடங்கிய படைகளின் தளபதியாக நியமிக்கப்பட்டார். மேலும் சம்பல் பகுதியை சாகிராகப் (சொத்து) பெற்றார். இது "அனைத்து கந்தாரத்தை விடவும் அதிக மதிப்புடையது."
# காந்தாரி பேகம்

## ஷாஜஹானுடனான திருமணம்

### திருமணம்

காந்தாரி பேகம் இளவரசர் குர்ரமை ( வருங்கால ஷாஜஹான் )28 அக்டோபர் 1610 அன்று ஆக்ராவில் மணந்தார். இவர்களின் இரு குடும்பங்களுக்கும் இடையே பல குடும்ப தொடர்புகள் இருந்தன. குர்ரமின் அதிகாரப்பூர்வ வாழ்க்கை வரலாற்றாசிரியர் முகம்மது அமீன் கசுனி, திருமணத்தைப் பற்றிய அவரது விளக்கத்தில் மிகவும் விரிவாக எழுதியுள்ளார்.  
21 ஆகத்து 1611இல், இவர்களுக்கு ஒரு பெண் குழந்தை பிறந்தது. குழந்தையின் தாத்தா, பேரரசர் ஜஹாங்கீரால் "பர்கெசு பானு பேகம்" என்று பெயரிடப்பட்டார். இருப்பினும், *மாசீர்-இ-ஆலம்கிரியில்*, அவர் புருஹனர் பானு பேகம் என்று குறிப்பிடப்படுகிறார். அவர் தன் தந்தையின் மூத்த குழந்தையாவார். ஆனால் அவருடைய தாயின் ஒரே குழந்தை. அக்பரின் முதல் மற்றும் முக்கிய மனைவியாக இருந்த குர்ரமை வளர்த்த தோவஜர் பேரரசி ருக்கையா சுல்தான் பேகத்தின் பராமரிப்பில் குழந்தை ஒப்படைக்கப்பட்டது.
# காந்தாரி பேகம்

## கல்லறை

இவரது இறபிற்குப் பிறகு ஆக்ராவில் இவரால் நிறுவப்பட்ட 'காந்தாரி தோட்டம்' என்று அழைக்கப்பட்ட ஒரு தோட்டத்தின் மையத்தில் அடக்கம் செய்யப்பட்டார். இவர் ஒரு பள்ளிவாசலையும் கட்டினார். அது ஆக்ராவில் உள்ள காந்தாரி தோட்டத்தின் மேற்குப் பகுதியில் மூன்று வளைவுகளுடன், ஒற்றை குவிமாடத்தைக் கொண்டிருந்தது. இது இப்போது இல்லை. 1707இல் ஔரங்கசீப்பின் மரணத்தைத் தொடர்ந்து நடந்த தாக்குதல்களால் இவரது கல்லறையின் மீது இருந்த கட்டிடம் பெருமளவில் அழிக்கப்பட்டது. பிரித்தானிய கிழக்கிந்திய நிறுவனம் அதை பரத்பூர் அரசனுக்கு விற்று அதில் சில நவீன கட்டிடங்களை எழுப்பியது. இந்த கலவை குடியேற்ற காலத்தில் பரத்பூர் ஆட்சியாளர்களின் சொத்தாக மாறியது. மேலும் மத்திய கல்லறைக்கு பதிலாக ஒரு மாளிகை கட்டப்பட்டது. அங்கிருந்து இது "பரத்பூர் மாளிகை" என்று பிரபலமானது. அசல் தோட்டத்தின் ஒரு வாயிலும் சில மூலையில் உள்ள குவிமாடங்களும் மட்டுமே தப்பிப்பிழைத்துள்ளன..
# சுமிதா பிரபாகர்

**சுமிதா பிரபாகர்** (Sumita Prabhakar) ஓர் இந்திய மகளிர் மருத்துவ நிபுணர், மகப்பேறியல் மற்றும் சமூக மருத்துவ ஆர்வலர் ஆவார். இந்தியாவின் வாரணாசியில் உள்ள பனாரஸ் இந்து பல்கலைக்கழகத்தில் பட்டம் பெற்ற பிறகு, மலேசியாவின் குயின் எலிசபெத் மருத்துவமனையில் 1999 முதல் 2001 வரை பயிற்சி பெற்றார். அவர் இந்தியாவுக்குத் திரும்பி, சீதாராம் பாரதியா அறிவியல் மற்றும் ஆராய்ச்சி நிறுவனம், டெல்லியில் 2001 முதல் 2002 வரை மகளிர் மருத்துவ ஆலோசகராகப் பயிற்சி பெறத் தொடங்கினார். அவர் தேராடூனின் சிஎம்ஐ மருத்துவமனையில் மகளிர் நலவியலின் தலைவராக பணியாற்றுகிறார். அவர் 2014 முதல் மார்பக மற்றும் கர்ப்பப்பை வாய்ப் புற்றுநோய்க்கான இலவச பரிசோதனை மற்றும் விழிப்புணர்வு முகாம்களை ஏற்பாடு செய்து வருகிறார். அவர் தேராதூனின் மகப்பேறியல் மற்றும் மகளிர் மருத்துவ சங்கங்களின் கூட்டமைப்பின் தலைவராக பணியாற்றினார். *ஐஎம்ஏ டாக்டர் சாதனை விருது, உமா சக்தி சம்மன், பிஎன்பி இந்தி கவுரவ் சம்மன், டைனிக் ஜாக்ரன் மருத்துவ சிறப்பு விருது, தெய்வீக சக்தி தலைமை விருது, இளைஞர் ஐகான் விருது* மற்றும் மருத்துவ சமூக ஆர்வலர் விருது உட்பட பல விருதுகளை அவர் பெற்றுள்ளார்.
# சுமிதா பிரபாகர்

## கல்வி மற்றும் தொழில்

1994 இல் வாரணாசியில் உள்ள பனாரஸ் இந்து பல்கலைக்கழகத்தில் *எம்பிபிஎஸ்* முடித்தார். 1996 ஆம் ஆண்டில் அவர் *எம்டி* பட்டம் (Obs & Gynae) பெற்றார், 1998 இல் அவர் *MRCOG* (லண்டன்) ராயல் மகப்பேறியல் மற்றும் மகளிர் மருத்துவக் கல்லூரியில் பெற்றார்.
# சுமிதா பிரபாகர்

## சுயசரிதை

அவரது தாயார் ஆசிரியராக இருந்தார் மற்றும் தந்தை ஐடிபிஎல் இல் நிர்வாக அதிகாரியாக இருந்தார், இவர் கேந்திரிய வித்யால ஐடிபிஎல்லில் பள்ளிக் கல்வியினைப் பயின்றார். இவருக்கு ஒரு மகன் உள்ளார். அவரது கணவர் குர்தீப் சிங், எலும்பியல் அறுவை சிகிச்சை நிபுணர் ஆவார்.
# சுமிதா பிரபாகர்

## மரியாதைகள்

2008 ஆம் ஆண்டில் மருத்துவத் துறையில் இவரது சிறப்பான சேவையைப் பாராட்டி இந்திய மருத்துவக் கழகத்தால் *IMA* சாதனை மருத்துவர் விருது பெற்றார். உத்தரகாண்ட் மாநில ஆளுநரால் 2013 ஆம் ஆண்டில் பெண்களின் ஆரோக்கியத் துறையில் சிறப்பான சேவையை அங்கீகரிக்கும் விதமாக உமா சக்தி சம்மான் விருது வழங்கினார்.  
கருவுறாமை சிகிச்சை துறையில் சிறப்பான சேவையைப் பாராட்டி அமர் சிங்கின் உலகளாவிய வணிகம் மற்றும் சிறப்பு விருது  
2014 ல் மாதவிடாய் சுகாதாரம் மற்றும் மார்பக புற்றுநோய் பற்றிய விழிப்புணர்வை பரப்புவதில் சிறப்பான சேவையை அங்கீகரிக்கும் வகையில் *யூத் ஐகான்* விருது *அமர் உஜலா பப்ளிகேஷன்ஸ் சார்பாக* 2014 ஆம் ஆண்டில் மகளிர் சுகாதாரத் துறையில் சிறப்பான சமூக சேவையை அங்கீகரிக்கும் வகையில் *அமர் உஜலா சமர்பன் அவுர் சம்மான் விருது.* உத்தரகாண்டின் மலைப்பகுதிகளில் பெண்களுக்கு வழங்கிய மருத்துவ சேவையை அங்கீகரித்து *டைம்ஸ் ஆஃப் இந்தியாவின் ஹெல்த் ஐகான் விருது* உத்தரகண்டின் தொலைதூரப் பகுதிகளில் மார்பக மற்றும் கர்ப்பப்பை வாய்ப் புற்றுநோய் தடுப்புக்கான சிறப்பான பணியை அங்கீகரிப்பதற்காக பர்மார்த் ஆசிரமத்தின் சுவாமி சிதானந்தாவால் தெய்வீக சக்தி தலைமை விருது.  
இந்திய மருத்துவ சங்கம் உத்தரகாண்ட் 2018 இன் மருத்துவ-சமூக ஆர்வலர் விருதினை, அவரது முன்மாதிரியான பங்களிப்பு, அர்ப்பணிப்புகள் மற்றும் மருத்துவத் தொழில் மற்றும் சமூகத்திற்கான அர்ப்பணிப்பு சேவைக்கு அங்கீகாரம் அளிக்கும் வகையில் வழங்கியது.
# மாரினி டி லிவேரா

**மாரினி டி லிவேரா** (**Marini De Livera)** இலங்கையைச் சேர்ந்த ஒரு வழக்கறிஞரும் சமூக ஆர்வலரும் ஆவார். இலங்கையின் தேசிய சிறுவர் பாதுகாப்பு அதிகாரசபையின் முன்னாள் தலைவராக இவர் பணியாற்றினார் 2019 ஆம் ஆண்டில், அமெரிக்க வெளியுறவுத் துறை இவருக்கு சர்வதேச தைரியமான பெண்கள் விருதை வழங்கி சிறப்பித்தது.  
குற்றங்களில் பாதிக்கப்பட்ட பெண்கள் மற்றும் குழந்தைகளுக்கு ஆதரவான வழக்கறிஞராக பணியாற்றுகிறார் அனாதை இல்லங்களில் சிக்கியுள்ள குழந்தைகளுக்கு மாற்று பராமரிப்பை ஊக்குவிக்கிறார். பொதுமக்களிடையே சட்டக் கல்வியறிவை உருவாக்க காட்சி கலை மற்றும் நாடகத்தைப் பயன்படுத்துகிறார். தனது சொந்த தெரு நாடகக் குழுவை வைத்திருக்கிறார். இது நாடு முழுவதும் மனித உரிமைகள் பிரச்சினைகள் தொடர்பான நாடகங்களை நிகழ்த்துகிறது என்பது போன்ற காரணங்களை முன்னிறுத்தி அமெரிக்க வெளியுறவுத் துறை இவ்விருதை மாரினிக்கு வழங்கியது.
# மாரினி டி லிவேரா

## தொழில்

மாரினி டி லிவேரா மனித உரிமைகள் பாடத்தில் முதுகலை பட்டயச் சான்றிதழ் படிப்பும், இலண்டன் டிரினிட்டி கல்லூரியில் பேச்சு மற்றும் நாடகத்தில் இளநிலை பட்டம் பெற்றார். இலங்கையில் தனது முக்கியமான சமூக சேவைகளுக்காகவும், குறிப்பாக குற்றச் செயல்களால் பாதிக்கப்படும் பெண்கள் மற்றும் குழந்தைகள் ஆகியோருக்கு உதவுவதற்காகவும் பாராட்டப்படுகிறார். இலங்கை இராணுவத்திற்கான மனித உரிமைகள் பயிற்சியாளராக குறுகிய காலம் பணியாற்றியதற்காகவும் இவர் பாராட்டப்படுகிறார்.  
2017 ஆம் ஆண்டு ஏப்ரல் மாதம் தனிப்பட்ட காரணங்களுக்காக வேலையை விட்டுச் சென்ற அலுவலர் நடாசா பாலேந்திரனுக்குப் பதிலாக, இலங்கை அதிபர் மைத்திரிபால சிறிசேனவால் தேசிய குழந்தை பாதுகாப்பு ஆணையத்தின் புதிய தலைவராக இவர் நியமிக்கப்பட்டார்.  
வங்காள தேசத்தின் ரசியா சுல்தானா, பர்மாவின் நாவ் கன்யாவ் பாவ், திசுபூட்டியின் மௌமினா உசைன் தாரர், எகிப்தின் மாமா மேகி, இயோர்டானின் கர்னல் காலிடா கலஃப் அன்னா அல்-டிவால், அயர்லாந்தின் சகோதரி ஓர்லா திரெசி, மாண்டிநீக்ரோவைச் சேர்ந்த ஒலிவரா லேகிக், பெருவின் புளோர் டி மரியா வேக சபாடா மற்றும் தான்சானியாவின் அன்னா அலோய்சு எங்கா உள்ளிட்டவர்கள் இவ்விருதை வென்ற மற்ற ஒன்பது பெண்களாவர்.
# பத்மினி மூர்த்தி

**பத்மினி மூர்த்தி** (*Padmini Murthy*) என்பவர் நியூயார்க் மருத்துவக் கல்லூரியின் மருத்துவர், பேராசிரியர் மற்றும் உலகளாவிய சுகாதார இயக்குநர் ஆவார். மருத்துவத்தில் பெண்களின் பங்களிப்பிற்காக 2016ஆம் ஆண்டில் அமெரிக்கப் பெண்கள் மருத்துவ சங்கத்தால் எலிசபெத் பிளாக்வெல் பதக்கம் இவருக்கு வழங்கப்பட்டது.
# பத்மினி மூர்த்தி

## வாழ்க்கை குறிப்புகள்

பத்மினி மூர்த்தி தகுதி வாய்ந்த மருத்துவர். இவர் இந்தியாவில் ஆந்திரப்பிரதேசத்தில் உள்ள குண்டூர் மருத்துவக் கல்லூரியில் மருத்துவக் கல்விப் பயின்று மருத்துவப் பட்டம் பெற்றார். இவர் மகப்பேறியல் மற்றும் மகளிர் மருத்துவத்தில் மருத்துவ மேல் படிப்பு படித்துள்ளார்.  
இவர் பொது உடல்நலவியலில் முதுநிலைப் பட்டத்தினையும் மேலாண்மையில் முதுகலைப் பட்டத்தினையும் நியூயார்க் பல்கலைக்கழகத்தில் பெற்றுள்ளார். மேலும், தேசிய சுகாதார கல்வி நற்சான்றிதழ்க்கான தேசிய ஆணையத்தில் சான்றளிக்கப்பட்ட சுகாதார கல்வி நிபுணராகவும் உள்ளார். இவர் தொடர்ந்து மூன்று முறை அமெரிக்க பொதுச் சுகாதார சங்கத்தின் பெண்கள் உரிமைக்கான குழுவின் தலைவராக நியமிக்கப்பட்டு பணியாற்றியுள்ளார்.  
பத்மினி தற்போது நியூயார்க் மருத்துவக் கல்லூரியில் சுகாதார கொள்கை மற்றும் மேலாண்மை மற்றும் குடும்பம் மற்றும் சமூக மருத்துவம் மற்றும் உலகளாவிய சுகாதார இயக்குநராகவும் இணைப் பேராசிரியராகவும் உள்ளார்.  
2016இல் மூர்த்திக்கு எலிசபெத் பிளாக்வெல் பதக்கத்தமான மிக உயரிய விருதான இவருடைய சேவையைப் பாராட்டி அமெரிக்கப் பெண் மருத்துவச் சங்கத்தினால் வழங்கப்பட்டது. இந்த விருதானது ஆண்டுதோறும் பெண் மருத்துவரின் பணியினை அங்கீகரிக்கும் வகையில் வழங்கப்படுகிறது.  
ஆத்திரேலியாவின் நோட்ரே டேம் பல்கலைக்கழகம் இவருக்குத் தொழில்முறை வழிகாட்டி விருதினை 2018ஆம் ஆண்டு வழங்கியது. மனித உரிமைகளுக்கான தைவானிய மருத்துவ மகளிர் சங்க விருது 2019ஆம் ஆண்டு இவரின் சமூக சேவையினை அங்கீகரிக்கும் விதமாக வழங்கப்பட்டது. சிட்னி மருத்துவ பள்ளியும் இவருக்கு 2019ல் விருது வழங்கியது.  
2020இல் இந்தியாவில் பெங்களூருவில் உள்ள மகளிர் பொருளாதார அமைப்பு, அனைவருக்குமான சிறந்த உலகை உருவாக்கச் சேவையாற்றுவதற்காகப் பத்மினி மூர்த்திக்குப் புகழ்பெற்ற பெண் என்ற விருதினை வழங்கியது.
# ருக்கையா சுல்தான் பேகம்

**ருக்கையா சுல்தான் பேகம்** (*Ruqaiya Sultan Begum*;1542கள் &ndash; 19 சனவரி 1626) 1557 முதல் 1605 வரை முகலாயப் பேரரசின் பேரரசியாக இருந்தார். இவர் மூன்றாவது முகலாயப் பேரரசர் அக்பரின் பேரரசியாக கிட்டத்தட்ட ஐம்பது ஆண்டுகள் அரசியாக இருந்தார்.  
ருக்கையா, பிறப்பால் முகலாய இளவரசியாவார். இவருடைய தந்தை கிந்தால் மிர்சா அக்பரின் தந்தை நசிருதீன் உமாயூனின் தம்பி ஆவார். இவருக்கு இவரது ஒன்பது வயதில் அக்பருடன் நிச்சயதார்த்தம் செய்யப்பட்டு 14 வயதில் திருமணம் செய்து வைக்கப்பட்டது. ஆனால் தனது காலம் முழுவதும் குழந்தைகள் இல்லாமல் இருந்தார். பிற்கால வாழ்க்கையில், இவர் அக்பரின் விருப்பமான பேரன் குர்ரமை (வருங்கால பேரரசர் ஷாஜகான் ) வளர்த்தார் (கிட்டத்தட்ட தத்தெடுத்தார்). அக்பரின் தலைமை மனைவியாக, இவர் அக்பரின் மீது கணிசமான செல்வாக்கைக் கொண்டிருந்தார். மேலும், 1600களின் முற்பகுதியில் முகலாயரின் சிம்மாசனத்தில் ஜஹாங்கீரின் சேர்க்கை தொடர்பாக தந்தை-மகன் உறவு மோசமாக மாறியபோது, தனது கணவருக்கும் ஜஹாங்கீருக்கும் இடையே ஒரு சமரச பேச்சுவார்த்தையில் முக்கியப் பங்கு வகித்தார். இறுதியில் முகலாயர் சிம்மாசனத்தில் ஜஹாங்கீர் சேர வழிவகை செய்ய உதவியது. இவரது வளர்ப்பு மகன் ஷாஜகான் சகோதரத்துவ போராட்டத்திற்குப் பிறகு அரியணை ஏறுவதற்கு ஒரு வருடத்திற்கு முன்பே இவர் இறந்துவிட்டார்.
# ருக்கையா சுல்தான் பேகம்

## குடும்பம்

ருக்கையா சுல்தான் பேகம் தைமூர் வம்சத்தில் முகலாய இளவரசியாகப் பிறந்தார். மேலும் முகலாய இளவரசர் கிந்தால் மிர்சாவின் ஒரே மகளாவார். மிர்சா, முதல் முகலாய பேரரசர் பாபர்ருக்கும் அவரது மனைவி தில்தார் பேகத்தின் இளைய மகனாவார். இஸ்லாமிய தீர்க்கதரிசி முகம்மதுவின் மகள் ருக்கையா பின்த் முகம்மதுவின் பெயரிலேயே இவருக்கு ருக்கையா எனப் பெயரிடப்பட்டது.  
இவரது தந்தைவழி மாமா இரண்டாவது முகலாய பேரரசர் நசிருதீன் உமாயூன் (அவர் பின்னர் இவரது மாமனார் ஆனார்), இவரது மிகவும் குறிப்பிடத்தக்க ஏகாதிபத்திய இளவரசியும், உமாயூன்-நாமா ("உமாயூன் புத்தகம்") வின் ஆசிரியருமான குல்பதன் பேகம் இவரது தந்தைவழி அத்தையாவார்.
# ருக்கையா சுல்தான் பேகம்

## அக்பருடனான திருமணம்

20 நவம்பர் 1551 இல், கிந்தால் மிர்சா, உமாயுனுக்காக தன்னுடைய ஒன்றுவிட்ட சகோதரர் கம்ரான் மிர்சாவின் படைகளுக்கு எதிரான போரில் வீரத்துடன் போராடி இறந்தார். உமாயூன் தனது இளைய சகோதரனின் மரணத்தால் சோகத்தில் மூழ்கினார்.  
தனது சகோதரரின் நினைவின் மீதுள்ள பாசத்தின் காரணமாக, உமாயூன் கிந்தாலின் ஒன்பது வயது மகள் ருக்கையாவை தனது மகன் அக்பருக்கு திருமணம் செய்து வைத்தார். அக்பர் கசுனி மாகாணத்தில் துணை ஆட்சியாளாராக நியமிக்கப்பட்ட சிறிது காலத்திலேயே ஆப்கானித்தானின் காபுலில் இவர்களின் நிச்சயதார்த்தம் நடந்தது.  
1556 இல் உமாயுனின் மரணத்தைத் தொடர்ந்து அரசியல் நிச்சயமற்ற காலத்தில், ருக்கையாவும் ஏகாதிபத்திய குடும்பத்தின் மற்ற பெண் உறுப்பினர்களும் காபூலில் தங்கியிருந்தனர். 1557ஆம் ஆண்டில், ருக்கையா இந்தியாவின் பஞ்சாப் பகுதியில் அக்பருடன் சேர்ந்தார். சிக்கந்தர் ஷா தோற்கடிக்கப்பட்டு முகலாயர்களுக்கு அடிபணிந்தார். இவருடன் இவரது மாமியார் அமீதா பானு பேகம், இவரது அத்தை குல்பதான் பேகம் மற்றும் ஏகாதிபத்திய குடும்பத்தைச் சேர்ந்த பல பெண் உறுப்பினர்கள் இருந்தனர். அக்பருடனான ருக்கையாவின் திருமணம் பஞ்சாப் மாநிலத்தின், ஜலந்தர் அருகே நடைபெற்றது.  
அதே நேரத்தில், அவரது 18 வயது முதல் உறவினர், சலீமா சுல்தான் பேகம், அக்பரின் கணிசமான வயதான பிரதிநிதியான பைராம் கானை மணந்தார். பஞ்சாபில் சுமார் நான்கு மாதங்கள் ஓய்வெடுத்த பிறகு, ஏகாதிபத்திய குடும்பம் தில்லிக்கு புறப்பட்டது. முகலாயர்கள் இறுதியாக இந்தியாவில் குடியேறத் தயாராக இருந்தனர்.  
ஜஹாங்கிர் தனது நினைவுக் குறிப்புகளில் ருக்கையாவைப் பற்றி அன்புடன் எழுதுகிறார். மேலும் இவரது மரணத்தை அதில் பதிவு செய்யும் போது, அக்பரின் தலைமை மனைவியாக இவருடைய உயர்ந்த நிலையைக் குறிப்பிடுகிறார்.
# ஆன்ட்-மேன் அண்ட் த வாஸ்ப்: குவாண்டுமேனியா

**ஆன்ட்-மேன் அண்ட் த வாஸ்ப்: குவாண்டுமேனியா** என்பது 2023 ஆம் ஆண்டு திரைக்கு வந்த அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை கதாபாத்திரங்களான ஸ்காட் லாங் / ஆண்ட் மேன் மற்றும் ஹோப் வான் டெய்ன் / வாஸ்ப் ஆகியவற்றை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2015 ஆம் ஆண்டு வெளியான ஆன்ட்-மேன் மற்றும் ஆன்ட்-மேன் அண்ட் த வாஸ்ப் (2018) போன்ற திரைப்படங்களின் தொடர்ச்சியாகவும் மார்வல் திரைப் பிரபஞ்சத்தின் முப்பத்தொன்றாவது திரைப்படமும் ஆகும்.  
இந்த திரைப்படத்தை பெய்டன் ரீட் என்பவர் இயக்க, ஜெஃப் லவ்னஸ் என்பவர் கதை எழுதியுள்ளார். கேவின் பிகே என்பவர் தயாரிக்கும் இப்படத்தில் பால் ருத், இவாஞ்சலீன் லில்லி, மைக்கேல் பெனா, மிச்செல் பைபர், மைக்கேல் டக்ளஸ், கேத்ரின் நியூட்டன் மற்றும் ஜொனாதன் மேஜர்ஸ் ஆகியோர் நடித்துள்ளார்கள்.  
ஆன்ட்-மேன் திரைப்படத்தின் மூன்றாவது படத்திட்டங்கள் நவம்பர் 2019 இல் உறுதி செய்யப்பட்டன, இப்படத்தில் பெய்டன் ரீட் மற்றும் பால் ருத் ஆகியோர் மீண்டும் பணிபுரிகின்றனர். கோவிட்-19 பெருந்தொற்று நோயின் போது ஏப்ரல் 2020 க்குள் ஜெஃப் லவ்னஸ் பணியமர்த்தப்பட்டார். அதை தொடர்ந்து இப்படத்தின் தலைப்பு மற்றும் புதிய நடிகர்கள் பற்றிய அறிவுப்பு டிசம்பர் 2020 இல் அறிவிக்கப்பட்டது. முதல் கட்ட பட பிடிப்பு பிப்ரவரி 2021 இல் துருக்கியில் நடைபெற்றது, அதே நேரத்தில் கூடுதல் படப்பிடிப்பு சான் பிரான்சிஸ்கோவில் ஜூன் நடுப்பகுதியில் நடந்தது, ஜூலை மாத இறுதியில் பக்கிங்ஹாம்ஷையரில் உள்ள பைன்வுட் படப்பிடிப்பு வளாகத்தில் முதன்மை புகைப்படம் எடுக்கப்பட்டது.  
ஆன்ட்-மேன் அண்ட் த வாஸ்ப்: குவாண்டுமேனியா என்ற படம் பிப்ரவரி 6, 2023 அன்று வெஸ்ட்வுட், லாஸ் ஏஞ்சல்ஸில் திரையிடப்பட்டது, மேலும் மார்வெல் திரைப் பிரபஞ்சத்தின் ஐந்தாம் கட்டத்தில் முதல் படமாக பிப்ரவரி 17 அன்று அமெரிக்காவில் வெளியாகி, உலகளவில் $476.1 மில்லியன் வசூலித்த போதிலும், இது வசூல் ரீதியாக ஏமாற்றத்தை அளித்தது மற்றும் விமர்சகர்களிடமிருந்து கலவையான விமர்சனங்களைப் பெற்றது.
# வேரா இங்கோரணி

**வேரா இங்கோரணி** (Vera Hingorani) ஓர் இந்திய மகளிர் மருத்துவ நிபுணர், மகப்பேறு மருத்துவர், மருத்துவ எழுத்தாளர் மற்றும் அகில இந்திய மருத்துவ அறிவியல் கழகத்தில் மகளிர் மற்றும் மகப்பேறியல் துறை முன்னாள் பேராசிரியர் மற்றும் தலைவர் ஆவார். இவர் முன்னாள் கெளரவ மகளிர் மருத்துவ நிபுணர் மற்றும் மறைந்த இந்தியப் பிரதமர் இந்திரா காந்தி மற்றும் இந்தியாவின் முன்னாள் குடியரசுத் தலைவர் பிரதிபா பாட்டீலின் மகப்பேறியல் நிபுணர் ஆவார். இந்திய அரசு 1984 ஆம் ஆண்டில் நான்காவது மிக உயர்ந்த இந்திய குடிமை விருதான பத்மசிறீ வழங்கி இவரை கௌரவித்தது.
# வேரா இங்கோரணி

## சுயசரிதை

வேரா ஹிங்கோரணி 23 டிசம்பர் 1924 அன்று இந்தியாவின் புபக்கில் டெக்லாண்ட் ஹாட்சந்த் மற்றும் லீலாவதி ஆகியோருக்கு மகளாகப் பிறந்தார் மற்றும் 1947 இல் லேடி ஹார்டிங் மருத்துவக் கல்லூரியில் மருத்துவத்தில் பட்டம் பெற்றார். மகளி நலவியல் மற்றும் மகப்பேறியலில் சிறப்பிடம் பெற்ற பிறகு, இவர் அனைத்திந்திய மருத்துவ அறிவியல் இந்தியா நிறுவனம் 1959 இல் புது தில்லியில் மகளிர் நலவியல் மற்றும் மகப்பேறியலில் துறையில் இவர் 1986 ஆம் ஆண்டு வரை பதவி வகித்தார். எய்ம்சில் சிறப்புநிலை பெற்ற பிறகு, இவர் பத்ரா மருத்துவமனை மற்றும் மருத்துவ ஆராய்ச்சி மையத்தில் சேர்ந்தார், 1996 வரை அங்கு பணியாற்றினார் மற்றும் ஒரு ஆலோசகராக பணியாற்ற மீண்டும் 1997 ஆம் ஆண்டில் எய்ம்ஸ் மருத்துவமனைக்குச் சென்றார்.  
ஹிங்கோரணி உலக சுகாதார அமைப்பின் (WHO) முன்னாள் மருத்துவ இயக்குநர் மற்றும் மகளிர் மருத்துவம் மற்றும் மகப்பேறியல் தலைப்பில் பல கட்டுரைகள் மற்றும் மருத்துவ ஆவணங்களை எழுதியுள்ளார். மற்றும் தேசிய மருத்துவ அற்வியல் அகாதமியின் உறுப்பினராகத் தேர்ந்தெடுக்கப்பட்டார் 1984 ஆம் ஆண்டில் இந்திய அரசின் குடிமை விருதுகளில் ஒன்றான பத்மசிறீ விருதினைப் பெற்றார்.
# வேரா இங்கோரணி

## தேர்ந்தெடுக்கப்பட்ட புத்தக விவரக்குறிப்பு

*லோச்சியா அண்ட் மென்ஸ்டுரல் பேட்டர்ன்ஸ் இன் வுமன் வித் போடார்டம் ஐஉசிடி இன்சர்சன் (*பிரசவத்திற்குப் பின் IUCD செருகல்களுடன் பெண்களின் பேற்றுக்குப்பின் சுரப்பு மற்றும் மாதவிடாய் முறைகள்)  
*யூ அண்ட் யுவர் ஹெல்த் (*நீங்களும் உங்கள் ஆரோக்கியமும்)  
*எ நியூ சைன் ஃபாஅர் டிஃபரண்சியல் டயக்னாசிஸ் ஆஃப் ஓஇவ்ரியன் டியூமர் வித் பிரக்னன்சி (*கர்ப்பத்துடன் கருப்பை கட்டியின் வேறுபட்ட நோயறிதலுக்கான புதிய அறிகுறி)  
*லேக்டேசன் அண்ட் லேக்டேசனன்ல் அமரோரியா வித் போர்ட் பார்டம் ஐயுசிடி இன்சர்சன்ஸ் (*போர்ட்-பார்டம் IUCD செருகல்களுடன் பாலூட்டுதல் மற்றும் பாலூட்டுதல் அமினோரியா)  
*ஜெனிடல் டிராக்ட் பாபிலோமஸ் வித் பிரக்னன்சி (*கர்ப்பத்துடன் பிறப்புறுப்பு காணப்படும் கட்டி)
# வேரா இங்கோரணி

## விருது

இந்திய அரசு 1984 ஆம் ஆண்டில் நான்காவது மிக உயர்ந்த இந்திய குடிமை விருதான பத்மசிறீ விருது வழங்கி இவரைக் கௌரவித்தது.
# இல்டா மேரி லாசரசு

**இல்டா மேரி லாசரசு** (Hilda Mary Lazarus (23 ஜனவரி 1890 - இறப்பு 1978) ஒரு கிருத்தவ போதகர் மற்றும் இந்தியாவில் பிரபலமான மகளிர் மருத்துவ நிபுணர் மற்றும் மகப்பேறியல் நிபுணர் ஆவார். இவர் ஆந்திர மருத்துவக் கல்லூரியின் முதல்வராகவும், விசாகப்பட்டினத்தில் உள்ள கிங் ஜார்ஜ் மருத்துவமனையின் கண்காணிப்பாளராகவும் இருந்தார். வேலூரில் உள்ள கிறிஸ்தவ மருத்துவக் கல்லூரி மற்றும் மருத்துவமனையின் முதல் இந்திய இயக்குநரும் ஆவார்.
# இல்டா மேரி லாசரசு

## ஆரம்ப கால வாழ்க்கை

இல்டா 1890 ஜனவரி 23 அன்று தென்னிந்தியாவில் விசாகப்பட்டினத்தில் பிறந்தார். இவருடைய தாத்தா பாட்டிகள் 19 ஆம் நூற்றாண்டின் தொடக்கத்தில் கிருத்தவ மதத்திற்கு மாறினர், இவர்களின் பிராமண அடையாளத்தை கைவிட்டனர். எலிசா மற்றும் டேனியல் லாசரசுக்குப் பிறந்த ஒன்பது குழந்தைகளில் இவர் ஒருவர் ஆவார். இவருடைய தந்தை பரவலாக மதிக்கப்படும் கிறிஸ்தவ கல்வியாளர் மற்றும் எழுத்தாளர் ஆவார். இவர் ஆரம்பக் கல்விக்காக சிபிஎம் உயர்நிலைப் பள்ளியில் சேர்ந்தார்.
# இல்டா மேரி லாசரசு

## மருத்துவ பயிற்சி

சென்னைப் பல்கலைக்கழகத்தில் லாசரஸ் இளங்கலைப் பட்டம் முடித்து மருத்துவக் கல்லூரியில் சிறப்பிட்டம் பெற்று மருத்துவப் பட்டம் பெற்றார். இவர் பின்னர் மருத்துவப் பட்டத்திற்கு தகுதிபெற இங்கிலாந்துக்குச் சென்றார் மற்றும் மருத்துவத்தில் பல படிப்புகளுக்காக பல ஆண்டுகள் கற்றலில் ஈடுபட்டார். ஐக்கிய இராச்சியத்தில், இவர் லண்டன் மற்றும் டப்ளினில் மருத்துவத் தேர்வுகளில் தேர்ச்சி பெற்றார். *இவர் ராயல் காலேஜ் ஆஃப்* *சர்ஜன்ஸில்* உறுப்பினர் மற்றும் மகப்பேறியல் மற்றும் மகளிர் மருத்துவத்தில் நிபுணத்துவம் பெற்றார். இவர் இந்தியாவில் மகளிர் மருத்துவ சேவையில் (WMS) நியமிக்கப்பட்டார், இந்த நியமனம் பெற்ற முதல் இந்திய பெண் எனும் பெருமை பெற்றார். இவர் 1917 முதல் 1947 வரை அரசு மருத்துவ சேவையில் இருந்தார்.
# இல்டா மேரி லாசரசு

## இந்தியாவுக்குத் திரும்பிய பின்

லாசரஸ் புதுதில்லியில் *உள்ள லேடி ஹார்டிங் மருத்துவக் கல்லூரி* மற்றும் மருத்துவமனையில் பணியாற்றினார். இது 1916 ஆம் ஆண்டில் அரசாங்கத்தின் அனுசரணையுடன் நிறுவப்பட்ட இந்தியாவின் ஒரே முழுமையான தொழில்முறை மருத்துவக் கல்லூரி, பெண்களின் பயிற்சியுடன் பிரத்தியேகமாக தொடர்புடையது, லேடி ஹார்டிங் அனைத்து மதப் பின்னணியிலிருந்தும் தகுதிவாய்ந்த மாணவர்களுக்கு வாய்ப்பு வழங்கப்பட்டது. *லேடி ஹார்டிங்* மருத்துவக் கல்லூரி இந்தியாவிற்குள் தனித்துவமானது, இந்த நிறுவனத்தில் லாசரஸ் தனது முதல் இந்திய அதிபராக 1940 இல் வெற்றி பெற்றார்.  
இடைப்பட்ட ஆண்டுகளில், இவர் இந்தியாவின் பல்வேறு பகுதிகளில் பணிபுரிந்தார், மருத்துவமனைகளை மேற்பார்வையிட்டார், செவிலியர்கள் மற்றும் மருத்துவச்சிகளுக்கு பயிற்சி அளித்தார், மேலும் பெண்கள் மற்றும் குழந்தைகளுக்கான மருத்துவ சேவைகளின் தரத்தை மேம்படுத்த மற்ற நடவடிக்கைகளை எடுத்தார். இவரது தொழில்முறை எல்லைகள் மற்றும் நிபுணத்துவப் பகுதிகளை விரிவுபடுத்துவதோடு மட்டுமல்லாமல், இவர் , குழந்தை பருவத்தில் கற்றுக்கொண்ட ஆங்கிலம், தெலுங்கு மற்றும் சமஸ்கிருதம் உள்ளிட்ட இந்திய மொழிகளில் உள்ள பல புதிய மருத்துவ முறைகளைத் தெரிந்து கொள்ள முயற்சி மேற்கொண்டார்.  
1921ம் ஆண்டு மதராஸ் அரசிடம் ஒப்படைக்கப்பட்ட திருவல்லிக்கேணி கஸ்தூரிபா காந்தி மருத்துவமனையின் (கோஷா மருத்துவமனை) முதல் இந்தியப் பெண் மருத்துவக் கண்காணிப்பாளராக 1927ம் ஆண்டு பொறுப்பே ற்றுக்கொண்டார். 1945ம் ஆண்டு இந்திய மகளிர் மருத்துவர்கள் அசோஸியேஷனின் தலைவராகத் தேர்ந்தெடுக்கப்பட்டார்.  
தனது மருத்துவப் பணியின் அனுபவத்தினை அடிப்படையாக வைத்து நூல் ஒன்றினை எழுதினார்.
# இல்டா மேரி லாசரசு

## விருதுகள்

ஐக்கிய இராச்சியத்தின் ஆறாம் ஜார்ஜினால் ஜனவரி 1941 இல் லாசரஸ் ஒரு சேவை சகோதரியாக (உறுப்பினர்) நியமிக்கப்பட்டார். *கைசர்-இ-ஹிந்த் விருது வழங்கப்பட்டு* பிரித்தானிய அரசாங்கத்தின் இல் தங்கப்பதக்கம் 1942 பிறந்தநாளில் புகழ்பெற்றவர்களின் பட்டியலில் இடம் பெற்றார். இரண்டாம் உலகப் போர் காலத்தில் அவர் ஆற்றிய அயராத மருத்துவப் பணியைப் பாராட்டி 16 ஜூன் 1946 அன்று அவருக்கு ஆங்கிலேய அரசு கவுரவ லெப்டினன்ட் கர்னல் -எம் .ஈ .ஓ. (மோஸ்ட் எக்ஸலண்ட் ஆர்டர்) பட்டம் வழங்கி கவுரவித்தது. 1961 ஆம் ஆண்டில், இவரது சேவைகளுக்காக இந்திய அரசு குடிமை விருதுக்கான பத்மசிறீ விருது வழங்கப்பட்டது.
# இரட்டைச் சுமை

**இரட்டைச் சுமை** (*Double burden*, இரட்டை நாள்,இரண்டாவது மாற்றம், மற்றும்இரட்டை கடமைஎன்று அழைக்கப்படும்) ) இந்த வேலைச்சுமையானது பணம் சம்பாதிக்க வேலை செய்யும் மக்களின் பணியாகும். ஆனால் செலுத்தப்படாத கணிசமான அளவு பொறுப்பில் இருக்கும்வீட்டுப் பெண்கள் செய்யும் பணியும் ஆகும்.குடும்பத்தில் வேலைகளில் ஈடுபட்ட தம்பதிகளில், பெண்கள் பெரும்பாலும்வீட்டு வேலைகள்மற்றும்குழந்தை வளர்ப்புபோன்ற கவனிப்புவேலைகளில்ஆண்களை விட கணிசமான நேரத்தை செலவிடுகிறார்கள்.அல்லது நோய்வாய்ப்பட்ட குடும்ப உறுப்பினர்களை கவனித்தல்.காலப்போக்கில் சமூகத்தால் ஏற்றுக்கொள்ளப்பட்டபாரம்பரியபாலின பாத்திரங்களால்இந்த முடிவு பெரும்பாலும் தீர்மானிக்கப்படுகிறது.சம்பளமில்லாத வேலையின்பெரும்பகுதியை யார் செய்கிறார்கள் என்பதை தீர்மானிப்பதில் தொழிலாளர் சந்தை கட்டுப்பாடுகளும் பங்கு வகிக்கின்றன.  
இத்தகைய சூழ்நிலைகளில் வைக்கப்படும் தம்பதிகளுக்கு இந்த இரட்டை சுமையின் விளைவுகளை ஆவணப்படுத்த முயற்சிகள் மேற்கொள்ளப்பட்டுள்ளன.பல ஆய்வுகள் பாலின உழைப்புப் பிரிவின் விளைவுகளைக் கண்டறிந்துள்ளன, பெரும்பாலான சந்தர்ப்பங்களில் ஆண்களும் பெண்களும் ஊதியம் பெறாத உழைப்புக்கு பங்களிப்பு செய்யும் நேரத்திற்கு இடையே குறிப்பிடத்தக்க வேறுபாடு இருந்தது.
# இரட்டைச் சுமை

## உலகம் முழுவதும் சமமற்ற வேலை சுமைகள்

### இரண்டாம் உலகப் போருக்கு முன்

பாரம்பரிய பெண் இல்லத்தரசி - ஆண் பிரெட்வின்னர் மாதிரிஇரண்டாம் உலகப் போருக்குமுந்தைய பெண் வேலைவாய்ப்பை வகைப்படுத்தியது.அமெரிக்காவில் 20 ஆம் நூற்றாண்டின் தொடக்கத்தில், 15 வயதிற்கு மேற்பட்ட பெண்களில் 18 சதவிகிதம் மட்டுமே விவசாயம் அல்லாத வேலைவாய்ப்பைப் பெறுவதாகக் கூறினர். இந்தப் பெண்கள் பொதுவாக இளம், ஒற்றை, வெள்ளை, மற்றும் பிறந்தவர்கள்.மாறாக, விவசாயம் அல்லாத தொழிலாளர் படையில் திருமணமான பெண்கள் "முக்கியமாக கறுப்பர்கள் அல்லது குடியேறியவர்கள் மற்றும் மிகவும் ஏழைகளில் வேலை செய்யும் தாய்மார்கள் தங்கள் குழந்தைகள் பணம் சம்பாதிக்கும் அளவுக்கு வயதாகிவிட்டால் பெரும்பாலும் தொழிலாளர் குழுவிலிருந்து வெளியேறினர்.  
1920 களின் முற்பகுதியில், "உணவகங்கள்,தொடக்கப்பள்ளிகள், சலவை கூடங்கள் மற்றும் பிற வசதிகள்போன்ற தொழில் வாய்ப்புகள் பெருகி வருவது, பெண்களை வீட்டு வேலைகளில் இருந்து விடுவித்து, உற்பத்தித் துறையில் முழுமையாகப் பங்கேற்க அவர்களை விடுவித்தது."  
தொழிலாளர்களில் பெண்களின் இந்த இடம்பெயர்வு பாலின பாத்திரங்களின் பாரம்பரிய சித்தாந்தத்தை உலுக்கியது, ஆனால் முக்கியமாக, இரட்டைச் சுமை கவனிக்கத்தக்கது. "வாழ்க்கைத் தரத்தின் மந்தநிலை" உடன் சேர்ந்து தொழிலாளர்களின் மகத்தான தேவைக்கு வழிவகுத்தது, இது பெண்களைமுன்னோடியில்லாத வகையில்தொழில்துறைவேலைக்குசேர்த்தது ".நகர்ப்புறப் பெண்கள் வீட்டுக்கு வெளியே கூலி வேலைகள் "இரட்டைச் சுமை" ("இரட்டை மாற்றம்" என்றும் அழைக்கப்படுகிறார்கள்) மற்றும் அதற்குள் ஊதியம் பெறாத தொழிலாளர்களின் சிங்கத்தின் பங்கு என்று கருதுகின்றனர். "இரண்டாம் உலகப் போர் பொதுவாக ஒரு பெண் வேலைவாய்ப்பை அதிகரிப்பதற்கான வினையூக்கி.ரோஸி தி ரிவெட்டரால்சிறப்பாக விளக்கப்பட்டஒரு திறமையான, தேசபக்தி, பெண் தொழிலாளி, இரண்டாம் உலகப் போர், "ஆயுதப்படைகளில் பணியாற்றுவதற்காக அணிதிரட்டப்பட்ட 16 மில்லியன் ஆண்களுக்கு" பதிலாக பெண் தொழிலாளர்களுக்கான தேவையை அதிகரித்தது.பெண்கள் ஒரு கணிசமான அளவு போர் தொழிற்சாலைகளில் வேலை செய்யும் போது, வேலைகள் பெரும்பான்மையானவை சேவை துறையில் இருந்தன. இதில் அந்த நேரத்தில் பால் சார்ந்தவையாக எதிர்பார்ப்புகளை மாற்றங்கள் மற்றும் பாத்திரங்கள் வேண்டும் இருவரும் சோதனை காரணமாக அமைந்தது, உள்வரும் தசாப்தங்களாக மறு ஒதுக்கீடு செய்தார்.
# இரட்டைச் சுமை

## உலகம் முழுவதும் சமமற்ற வேலை சுமைகள்

### இரண்டாம் உலகப் போருக்குப் பின்

இரண்டாம் உலகப் போருக்குப் பிந்தைய காலம், குறிப்பாக தொழில்மயமான நாடுகளில், தொழிலாளர் தொகுப்பில் ஒப்பீட்டளவில் அதிக அளவு பெண் பங்கேற்பால் குறிக்கப்படுகிறது.இரண்டாம் உலகப் போரைத் தொடர்ந்து பெரும் எண்ணிக்கையிலான பெண்கள் பணியிலிருந்து வெளியேறினாலும், தொழிலாள வர்க்கப் பெண்களின் யோசனை வேரூன்றி இயல்பாக்க முடிந்தது."2001 ஆம் ஆண்டில், அமெரிக்க தொழிலாளர்களில் 47 சதவிகிதம் பெண்கள், மற்றும் 15 வயதிற்கு மேற்பட்ட பெண்களில் 61 சதவிகிதம் தொழிலாளர் குழுவில் இருந்தனர்."பெண்களின் உழைப்புக்கான தேவை அதிகரித்ததைத் தவிர, அதிக கல்வி வாய்ப்புகள் மற்றும் பிற்காலத்தில் திருமணம் மற்றும் குழந்தை பெறும் வயது போன்ற பிற காரணிகள் அவர்களின் பங்கேற்பின் வளர்ச்சிக்கு பங்களித்தன.  
இரட்டைச் சுமை பற்றிய யோசனை பாலினங்கள் மற்றும் அவர்களின் புதிய பாத்திரங்கள் ஆகியவற்றுடன் தொடர்புடைய காலங்களில் மேலும் உருவாகியுள்ளது.ஒரு வழங்குநர் மற்றும் பராமரிப்பாளரின் பங்கு சில நேரங்களில் பெண்களிடம் எதிர்பார்க்கப்படுகிறது, ஆனால் அதிகமான பெண்கள் வேலைக்கு வருவதால், ஒரு 'சுயாதீன' சித்தாந்தம் நடைமுறைக்கு வருவதாகத் தோன்றுகிறது மற்றும் சில பெண்கள் ஒரு தொழில் மற்றும் குடும்பத்திற்கு இடையே முடிவெடுக்கும்படி கட்டாயப்படுத்துகிறது. சிலர் கண்டிப்பாக ஒன்று அல்லது மற்றொன்றை தேர்வு செய்யலாம், மற்றவர்கள் இரண்டு வாழ்க்கை முறைகளின் சுமையை சுமக்க தேர்வு செய்யலாம். சில "நவீன ஆண்கள் உள்நாட்டு உழைப்பை சமமாகப் பகிரும் கொள்கையை நம்புகிறார்கள், ஆனால் உண்மையில் அந்த நம்பிக்கைக்கு ஏற்ப வாழத் தவறிவிட்டனர்."ஒருவரின் நேரம் மற்றும் அது எங்கு செலவிடப்பட வேண்டும் என்பது பற்றிய தொடர்ச்சியான இழுபறி ஒரு புதிய வேகத்தடை உருவாக்குகிறது, இது முந்தையதை விட சற்று அதிகமாகும்.ஊதியம் பெறாத வீட்டு வேலை மற்றும் ஊதிய வேலைகளை சமரசம் செய்ய முயற்சிக்கும்போது பல இரட்டை வருமானம் கொண்ட தம்பதிகள் எதிர்கொள்ளும் இக்கட்டான நிலையை நவீன காலம் வெளிச்சமாக்குகிறது.இருசித்தாந்தங்களையும்உள்ளடக்கிய சுமைஇன்றைய சமூகங்களில் இருபாலருக்கும் பாதிப்பை ஏற்படுத்துகிறது.
# இரட்டைச் சுமை

## உலகம் முழுவதும் சமமற்ற வேலை சுமைகள்

### லத்தீன் அமெரிக்கா

கடந்த முப்பது ஆண்டுகளில் உலகமயமாக்கல் காரணமாக, திறமையற்ற தொழிலாளியின் சக்தி குறைந்துவிட்டது, இதனால்,முறைசாரா பொருளாதாரம்செழித்தது.
# அதிதி அவசுதி

**அதிதி அவசுதி** (Aditi Avasthi) ஓர் இந்திய தொழில்முனைவோர் ஆவார், அவர் பெங்களூரை மையமாகக் கொண்ட எம்பிப் என்ற கல்வி நுட்பவியல் நிறுவனத்தின் நிறுவனர் மற்றும் தலைமை நிர்வாக அதிகாரி ஆவார். தி எகனாமிக் டைம்ஸ் பிரைம் இவரை "ஆண்டின் *அக்சென்ச்சர் வாஹினி* கண்டுபிடிப்பாளர்" என்று அறிவித்தது மற்றும் அதற்காக எகனாமிக் டைம்ஸ் பிரதம பெண் தலைமை விருதுகள் 2019 (ETPWLA'19) இல் வழங்கப்பட்டது. கல்வி காங்கிரசு 2019 இல் இவரை "ஆண்டின் சிறந்த பெண் தொழில்முனைவோராக" தேர்வு செய்தது, மேலும் 2018 ஆம் ஆண்டில் *வோக்* மூலம் 'ஆண்டின் சிறந்த பெண்மணி' தேர்ந்தெடுக்கப்பட்டார். பிபிசியின் முதல் 100 பெண்களில் 2017 ஆம் ஆண்டிலும் அவர் இடம் பெற்றார்.
# அதிதி அவசுதி

## ஆரம்பகால வாழ்க்கை மற்றும் கல்வி

அதிதி அவசுதி டிசம்பர் 10, 1981 இல் இந்தியாவின் பஞ்சாபின் லூதியானாவில் பிறந்தார். அவர் அருண்குமார் மற்றும் வீணா அவஸ்தி ஆகியோரின் மகளாகப் பிறந்தார். அவர் இந்தியாவில் பல பள்ளிகளில் படித்தார்.  
அவசுதி 2003 இல் *தாப்பர் இன்ஜினியரிங் அண்ட் டெக்னாலஜி இன்ஜினியரிங்கில்* இளங்கலைப் பட்டம் பெற்றார், மேலும் 2010 இல் *சிகாகோ பூத் ஸ்கூல் ஆஃப் பிசினஸ் பல்கலைக்கழகத்தில்* நிதி மற்றும் மார்க்கெட்டிங் ஆகியவற்றில் முதுகலை வணிக மேலாண்மை பட்டம் பெற்றார்.
# அதிதி அவசுதி

## தொழில் வாழ்க்கை

இந்தியாவில் தனது பள்ளிப்படிப்பைத் தொடர்ந்து, டாட்டா கன்சல்டன்சி சேவையகத்தில் தனது தொழில் வாழ்க்கையைத் தொடங்கிய அதிதி, இங்கிலாந்தில் புதிய வணிக முயற்சிகளின் வளர்ச்சியில் பங்களித்தார். *டாடா கன்சல்டன்சி* சர்வீசஸில், அவர் *ஏஐஎம்ஐ* இளம் தலைவர் திட்டத்தை வென்றார், இருப்பினும் அவருக்கான விருது மிகம் இளம் வயதாக இருந்த காரணத்தினால் இந்தப் பரிந்துரை நிராகரிக்கப்பட்டது.  
முதுகலை வணிகத்திற்குப் பிறகு, அவர் *பார்க்லேஸில்* ஆப்பிரிக்காவில் அவர்களின் மொபைல் வங்கிப் பிரிவின் துணைத் தலைவர் மற்றும் மூலோபாயத் தலைவராக சேர்ந்தார். பின்னர் 2012 ஆம் ஆண்டில் அமெரிக்காவின் டெலாவேர் நகருக்குச் சென்ற அவர், *பார்க்லே கார்டில்* *மொபைல்* வணிக வணிகத்தில் கூட்டாண்மைக்குரிய மேம்பாட்டு இயக்குநராக ஒரு வருடம் பணியாற்றினார்.  
2012 ஆம் ஆண்டில், அவர் குடும்பம் மற்றும் நண்பர்களிடமிருந்து 700,000 டாலர் நிதியுதவியுடன் *எம்பைபினை* நிறுவினார், மேலும் அடுத்த ஆண்டில் கலாரி கேபிடல் மற்றும் லைட்பாக்ஸ் வென்ச்சர்ஸிலிருந்து மேலும் முதலீடுகளைப் பெற்றார். இது அனைத்து தர பாடத்திட்டம் மற்றும் கற்றல் சூழலை ஒன்றாக இணைக்கும் அறிவு வரைபடத்தின் அடிப்படையில், கல்விக்கான தனிப்பயனாக்கப்பட்ட அமைப்பாகும். எனவே மாணவர்கள் தங்கள் இலக்குகளை, கற்றல் முடிவுகளை அடைய முடியும்.இந்திய தொழில்நுட்ப கழக ஒருங்கிணைந்த நுழைவுத் தேர்வு அடிப்படையில் சேவைகளையும் வழங்குகிறது.  
அவசுதி தனது வணிகத்தைப் பற்றி, "எனது சொந்த தொழிலை நடத்துவது என்பது எனது நோக்கத்திற்கு உயிர் வழங்குவது போன்றதாகும், மற்றும் தரவு அறிவியல் மற்றும் தொழில்நுட்பத்தைப் பயன்படுத்தி கல்வி முறையை சீர்படுத்தி எனது இலக்குகளை அடைய உறுதியளிக்கின்றன. பொறுமை, விடாமுயற்சி மற்றும் பல பணிகளைச் செய்வது எனக்கும் பெரும்பாலான பெண்களுக்கும் இயல்பாகவே வருகிறது, எனவே புதிதாகத் தொடங்கும் போது அது ஒரு பெரிய நன்மையாக அமைகிறது. "
# அதிதி அவசுதி

## விருதுகள் மற்றும் பரிந்துரைகள்

*பார்ச்சூனின்* 40 வயதிற்குட்பட்ட 40பேரின், 2015 ஆம் ஆண்டு பட்ட்டியலில் இடம் பெற்றார். ஆண்டின் சிறந்த வணிக தாக்கத்தினை ஏற்படுத்திய பெண் தொழில்முனைவோர், விருது *வோக்* , இளம் சாதனையாளர் என்ற பிரிவின் கீழ் ஆண்டின் சிறந்த பெண் தொழில் முனைவோர்
# விவேகா பாபாஜி

**விவேகா பாபாஜி** (Viveka Babajee 27 மே 1973 - 25 ஜூன் 2010) ஒரு மொரிசிய வடிவழகி மற்றும் நடிகை ஆவார் . மொரிசியசஸ் அழகி பட்டத்தினை 1993 ஆம் ஆண்டிலும் மொரிஷியஸ் பிரபஞ்ச அழகி 1994 ஆகிய பட்டங்களை பெற்றார் விவேகா பாபாஜி எஃப்டிவி இந்தியாவின் தொலைக்காட்சியில் ஒரு தொகுப்பாளராக இருந்தார்.1990 களில் காமசூத்ரா ஆணுறை விளம்பரத்தில் நடித்ததன் மூலம் பரவலாக அறியப்பட்டார். 1994 ஆம் ஆண்டு "மணிலா திரைப்பட விழா" என்று அழைக்கப்படும் ஊழலிற்காவும் அவர் பரவலாக அறியப்படுகிறார். 2002 ஆம் ஆண்டில் வெளியான *யே கைசி மொஹபத்* திரைப்படத்தின் மூலம் திரைவாழ்க்கையில் அறிமுகமானார்.  
பாபாஜீ 25 ஜூன் 2010 அன்று மும்பையில் உள்ள அவரது பாந்த்ரா இல்லத்தில் தனது குடியிருப்பில் உச்சவரம்பு மின்விசிறியில் தூக்கில் தொங்கினார். மன அழுத்தம் காரணமாக அவர் தற்கொலை செய்து கொண்டதாக காவல் துறையினர் தகவல்கள் தெரிவிக்கின்றன.
# விவேகா பாபாஜி

## ஆரம்ப கால வாழ்க்கை

நான்கு சகோதரிகளில் இளையவர், பாபாஜி 27 மே 1973 அன்று மொரீஷியஸின் போர்ட் லூயிஸில் பிறந்தார். மராத்தியரான இவரது தாயார் ஐதராபாத்தில் பிறந்தார். 1990 களின் நடுப்பகுதியில் பாபாஜி இந்தியா சென்றார்.
# விவேகா பாபாஜி

## தொழில்

காமசூத்ரா ஆணுறை விளம்பரங்கள் மூலம் பாபாஜி இந்தியாவில் பரவலாக அறியப்பட்டார். தலேர் மெகந்தியின் *"பூம் பூம்"*, ஹர்பஜன் மானின் *"ஹாய் மேரி பில்லோ"* மற்றும் அபேயின் *"ஃபிர் சே"* ஆகியவற்றுக்கான இசை நிகழ்படங்களிலும் பங்கேற்றார். 2009 ஆம் ஆண்டில், அவரது நிறுவனம், அவரது முன்னாள் காதலரும் வணிக கூட்டாளியுமான கார்த்திக் ஜோபன்புத்ராவின் உதவியுடன் வெற்றியை அடைந்தது.  
பாபாஜி ரிது குமார், ரிது பேரி, அபு ஜானி மற்றும் சந்தீப் கோஸ்லா, ரோஹித் பால், சுனீத் வர்மா, ஜேஜே வளையா, தருண் தகிலியானி மற்றும் பலர் உள்ளிட்ட சிறந்த வடிவமைப்பாளர்களுக்களின் ஆடை வடிவமைப்பில் வடிவழகியாக கலந்து கொண்டார். ஜனவரி 2010 இல், அவர் தனது சொந்த நிகழ்வு மேலாண்மை தொழிலைத் தொடங்கினார் மற்றும் தாஜ் கொலாபாவின் அர்ஜுன் கன்னா நிகழ்ச்சி போன்ற திட்டங்களை நிர்வகித்தார். அவரது நிறுவனத்திற்கு "VIBGYOR ENT" (வாழ்க்கை முறை மற்றும் நவரீக ஆடைக் கடை) என்று பெயரிடப்பட்டது. *VIBGYOR* என்பது வானவில்லின் ஏழு வண்ணங்களின் சுருக்கமாகும் *(வயலட், இண்டிகோ, நீலம், பச்சை, மஞ்சள், ஆரஞ்சு மற்றும் சிவப்பு).*  
விவேகா பாபாஜி எஃப்டிவி இந்தியாவின் தொலைக்காட்சியில் ஒரு தொகுப்பாளராக இருந்தார். அவர் 2002 ஆம் ஆண்டில் வெளியான தீக்சா மற்றும் கிருஷ்ணாவுடன் இணைந்து நடித்த *யே கைசி மொஹபத்தின்* மூலம் திரைப்படத்தில் அறிமுகமானார். வணிக ரீதியில் இந்தப் படம் தோல்வி அடைந்தாலும் இவரது நடிப்பிற்கு நேர்மறையான விமர்சனங்கள் வந்தது.
# விவேகா பாபாஜி

## இறப்பு

25 ஜூன் 2010 அன்று மும்பையில் உள்ள அவரது பாந்த்ரா இல்லத்தில் அவர் தனது குடியிருப்பில் உள்ள கூரை மின்விசிறியில் தூக்கில் தொங்கினார். பாபாஜி மன அழுத்தத்தால் தற்கொலை செய்து கொண்டதாக காவல் துறையினரின் அறிக்கைகள் தெரிவித்தன. அவரது உடலுக்கு அருகில் இருந்த அவளது நாட்குறிப்பில் , "நீ என்னை கொன்றாய், கௌதம் வோரா," என்று குறிப்பிடப்பட்டிருந்தது மற்றும் உறுதிப்படுத்தப்படாத அறிக்கைகள் அவள் தன் காதலனான கௌதம் வோராவை பிரிந்த பிறகு மனச்சோர்வாக இருந்ததாகக் கூறியது. இருப்பினும், 2012 ஆம் ஆண்டில், கௌதம் வோரா ஒரு கொலை வழக்கு தொடர்பாக கைது செய்யப்பட்ட பின்னர் காவல்துறையால் இந்த வழக்கு மீண்டும் துவங்கப்பட்டது.
# குராதுலைன் பக்தேரி

**குராதுலைன் பக்தேரி** (Quratulain Bakhteari) ஒரு பாக்கித்தான் சமூக தொழில்முனைவோர் மற்றும் சமூக அமைப்பாளர் ஆவார் ,இவர் மேம்பாட்டு ஆய்வுகள் மற்றும் நடைமுறைகளுக்கான நிறுவனத்தை நிறுவினார்.
# குராதுலைன் பக்தேரி

## ஆரம்பகால வாழ்க்கை மற்றும் கல்வி

குராத்துலின் பக்தேரி டிசம்பர் 25, 1949 அன்று பாக்கித்தானின் கராச்சியில் ஒரு அகதி குடியிருப்பில் பிறந்தார். இவர் புனித ஆக்னசு தொடக்கப் பள்ளியில் பயின்றார், பின்னர் பெண்கள் *PECHS* உயர்நிலைப் பள்ளி,புனித ஜோசப் உயர்நிலைப் பள்ளியில் உயர்நிலை வகுப்பினைப் பயின்றார். இவர் தனது வாழ்க்கையின் முதல் 22 ஆண்டுகளை இந்த முகாமில் கழித்தார். தனது 16 ஆம் வயதில் ஒரு பல் மருத்துவரை மணந்தார். இவர் கராச்சி பல்கலைக்கழகத்தில், சமூகப் பணியில் முதுகலைப் பட்டம் பெற்றார். 1987 இல் இங்கிலாந்தில் உள்ள லாக்பரோ பல்கலைக்கழகத்தில் சமூக மேம்பாட்டில் முனைவர் பட்டம் பெற்றார்.
# குராதுலைன் பக்தேரி

## தொழில்முறை வாழ்க்கை

முனைவர் பக்தேரி, வடக்கு கராச்சியில் உள்ள ஓராங்கி என்ற குடிசையில் 1971 ஆம் ஆண்டில் தனது பணியினைத் தொடங்கினார். 1978 முதல் 1982 வரை, இளங்கலை பட்டப்படிப்பை முடித்தபோது, முனைவர் பக்தேரி கராச்சியைச் சுற்றியுள்ள குடியிருப்புகளில் விருப்ப ஆர்வலர், ஆராய்ச்சியாளர் மற்றும் சமூக அமைப்பாளராக பணியாற்றினார், பொது சுகாதாரம் மற்றும் சுகாதாரத்தை ஆகியன இவரது பணிகளில் மையமாக இருந்தது. இந்த நேரத்தில் இவர் கிழக்கு பாக்கித்தானில் இருந்து புதிதாக வந்த அகதிகளுக்கு உதவினார், தற்போது இது வங்காளதேசப் பகுதிகளில் உள்ளது.இவர்களுக்கு சுகாதாரப் பாதுகாப்பு மற்றும் கல்வி அணுகலை வழங்கினார். பக்தேரி ஓரங்கியில் உள்ள கழிவுநீர் மற்றும் சுகாதாரம் தொடர்பான பிரச்சினைகளில் அதிக கவனம் செலுத்தினார், இதில் *ஓராங்கி* எனும் சோதனைத் திட்டத்தில் பல ஆண்டுகள் பணியாற்றினார். அகதிகளாக வளர்ந்து வரும் அனுபவங்கள்தான் தனது தொழிலைத் தேர்ந்தெடுத்ததாக இவர் கூறியுள்ளார்.  
ஓரங்கி சோதனைத் திட்ட மாதிரியை குவெட்டாவுக்குக் கொண்டுவர, பலூசிஸ்தான் (பாக்கித்தான்) மாகாண அரசாங்கத்தால் பக்தேரி அழைக்கப்பட்டார். முனைவர் பக்தேரி 1980 களில் பலூசிஸ்தானில் பெண்களுக்குக் கல்வி வழங்குவதில் பணியாற்றும்படி கேட்டுக் கொள்ளப்பட்டார். 5 வருட இடைவெளியில் பெண்களுக்கு 2200 சமூக ஆதரவு பள்ளிகளை நிறுவினார். அதில் 300,000 பெண்கள் சேர்க்கையுடன் பெண் கல்வி வழங்குவதற்கான சமூக ஆதரவு செயல்முறை என்ற கருத்தை இவர் உருவாக்கி வழிநடத்தினார்.  
பக்தேரி *ஹோம்நெட்* தெற்காசியாவின் குழுவில் பணியாற்றுகிறார். இந்த நிறுவனம் பாக்கித்தான் முழுவதும் கற்றல் நிலையங்களை நிறுவியது, இது பின்தங்கிய பின்னணியைச் சேர்ந்த இளைஞர்களுக்கு இவர்களின் சமூகங்களுக்குச் சென்று சேவை செய்ய பயிற்சி அளிக்கிறது. தற்போது முறைசாரா பள்ளி மற்றும் பட்டமில்லா விருது வழங்கி வருகிறது, இருப்பினும் ஐடிஎஸ்பி இதே கருத்தின் அடிப்படையில் ஒரு பல்கலைக்கழகத்தை நிறுவும் பணியில் ஈடுபட்டு வருகிறது, குவெட்டாவில் ஒரு பாடத்திட்டம் மற்றும் அதற்கான வளாகத்தையும் உருவாக்குகிறது.
# நாசோ டோக்கி

**நாசோ டோக்கி** (نازو توخۍ, Nāzo Tokhī), பரவலாக **நாசோ ஆனா** (, "நாசோ ஆச்சி"), பஷ்தூ மொழியில் புலமை பெற்ற ஆப்கானித்தான் கவிதாயினி, எழுத்தாளர். 18-ஆம் நூற்றாண்டு முற்பகுதியில் வாழ்ந்திருந்த புகழ்பெற்ற ஆப்கன் அரசர் மீர்வாய்சு ஓடக்கின் அன்னையுமாவார். காந்தார வட்டாரத்தின் செல்வாக்குமிக்க குடும்பம் ஒன்றில் பிறந்து வளர்ந்தவர். ஆப்கானித்தானிய வரலாற்றில் வீரமிக்க பெண் போர் வீராங்கனையாக அறியப்படுகிறார். இதனால் இவர் "ஆப்கன் நாட்டு அன்னை" எனவும் அழைக்கப்படுகின்றார்.
# நாசோ டோக்கி

## இளமையும் குடும்பப் பின்னணியும்

நாசோ டோக்கி ஏறத்தாழ 1651ஆம் ஆண்டில் ஆப்கானித்தானின் கந்தகார் மாகாணத்தில் தாசி அருகே இசுபோசுமயீசு குல் என்ற சிற்றூரில் செல்வாக்கும் செல்வமும் மிகுந்த பஸ்தூன் குடும்பத்தில் பிறந்தார். அவரது தந்தை, சுல்தான் மலகாய் டோக்கி, பஷ்தூன் பழங்குடியினரின் குறிப்பிடத்தக்கத் தலைவராகவும் காசுனி வட்டார ஆளுநராகவும் இருந்தார். நாசோ டோக்கி, கரம் கான் என்பவரின் மகனான சலிம் கான் ஓடக்கை திருமணம் செய்து கொண்டார்.  
நாசோ அனா கற்றுணர்ந்த கவிதாயினியாகவும் கண்ணியம் மிக்கவராகவும் விளங்கினார். அவரது அன்பாலும் அக்கறையாலும் மக்களைக் கவர்ந்தார். நாசோவின் தந்தையார் தமது மகளின் கல்வியிலும் வளர்ப்பிலும் மிகுந்த கவனம் செலுத்தி வந்தார். கந்தகாரின் மிகச் சிறந்த கல்வியாளர்கள் அவருக்கு கற்பித்தனர். அவரது கவிதைகளாலும் பஷ்தூன் சட்டங்களுக்கு அளித்த ஆதரவாலும் "ஆப்கன் நாட்டு அன்னை" என அறியப்பட்டார்.
# நாசோ டோக்கி

## இளமையும் குடும்பப் பின்னணியும்

### கவிதை

கீழே நாசோ டோக்கியின் கவிதை ஒன்று மொழிபெயர்க்கப் பட்டுள்ளது (நாசோ பஷ்தோ மொழியில் எழுதிய இரண்டாயிரம் சொச்சம் கவிதைகளிலிருந்து):
# நாசோ டோக்கி

## இளமையும் குடும்பப் பின்னணியும்

### பழம்பெரும் கனவு

நாசோ அனாவிற்கு மீர்வாய்சு ஓடக் மகனாகப் பிறந்த வேளையில் அவர் வியத்தகு கனவு ஒன்று கண்டதாக நாட்டுப்புறக் கதைகள் குறிப்பிடுகின்றன.
# சரீனா பலோச்சு

**சரீனா பலோச்சு** (**Zarina Baloch)** பாக்கித்தான் நாட்டைச் சேர்ந்த நாட்டுப்புற இசை பாடகியாவார். 1934 ஆம் ஆண்டு டிசம்பர் மாதம் 29 ஆம் தேதியன்று இவர் பிறந்தார். பாடகர், பாடகர் மற்றும் இசையமைப்பாளர், நடிகை, வானொலி மற்றும் தொலைக்காட்சி கலைஞர், எழுத்தாளர், 30 ஆண்டுகளுக்கும் மேலாக ஆசிரியர், அரசியல் ஆர்வலர் மற்றும் சமூக சேவகர் என பன்முகங்களுடன் இவர் இயங்கி வருகிறார்
# சரீனா பலோச்சு

## ஆரம்பகால வாழ்க்கை மற்றும் குடும்பம்

பாக்கித்தான் நாடின் சிந்து மாகாணத்தில் உள்ள ஐதராபாத் நகரத்தைச் சேர்ந்த அல்லாதத் சந்த் கிராமத்தில் இவர் பிறந்தார். இவரது தாயார் குல்ரோசு இயலாலனி சரினாவுக்கு ஆறு வயதாக இருக்கும் போதே 1940 ஆம் ஆண்டிலேயே இறந்தார். சிந்தி மொழி பாடகராக இருந்த முகமது சூமானுடன் சேர்ந்து சரினா படித்தார். 15 வயதிலேயே, இவரது குடும்பத்தினர் சரினாவுக்கு ஒரு தொலைதூர உறவினருடன் திருமணத்தை ஏற்பாடு செய்தது. சரினாவுக்கு இரண்டு குழந்தைகள் பிறந்தன. சினா என்றும் அறியப்படும் அக்தர் பலோச் 1952 ஆம் ஆண்டு பிறந்தார். அசுலம் பர்வேசு 1957 ஆம் ஆண்டு பிறந்தார். இருப்பினும், சரினா பலோச்சும் இவரது கணவரும் தனது மேலதிக கல்வி நடவடிக்கைகளில் உடன்படவில்லை. இதனால் இந்த இணை 1958 ஆம் ஆண்டு பிரிந்தது. சரினா 1960 ஆம் ஆண்டு ஐதராபாத்து வானிலியில் சேர்ந்தார். 1961 ஆம் ஆண்டு தனது முதல் இசை விருதைப் பெற்றார். பின்னர் சரீனா சிந்தி அரசியல்வாதி ரசூல் பக்சு பாலிசோவை மணந்து கொண்டார். இவர்களது திருமணம் ஐதராபாத்தில் 22 செப்டம்பர் 1964 ஆம் ஆண்டு செப்டம்பர் மாதம் 22 அன்று நடந்தது. தம்பதியர்களுக்கு அயாசு லத்தீப் பாலிசோ என்ற ஒரு மகன் பிறந்தார். 1967 ஆம் ஆண்டில், சிந்து பல்கலைக்கழகத்தின் மாதிரிப் பள்ளியில் சரீனா ஆசிரியரானார். 1997 ஆம் ஆண்டு அப்பணியிலிருந்து ஓய்வு பெற்றார். 2005 ஆம் ஆண்டு லியாகத் தேசிய மருத்துவமனையில் மூளை புற்றுநோயால் சரீனா இறந்தார்.
# சரீனா பலோச்சு

## சிறைவாசம் மற்றும் அரசியல் செயல்பாடு

1979 ஆம் ஆண்டில் அதிபர் சியா உல் அக்கின் இராணுவச் சட்டத்திற்கு எதிரான போராட்டங்களை முன்னெடுத்ததற்காக சரீனா சுக்கூர் மற்றும் கராச்சி சிறைகளில் கைது செய்யப்பட்டு சிறையில் அடைக்கப்பட்டார். ஆளும் வர்க்கங்களுக்கு எதிரான மற்றும் பாலின பாகுபாடு, நிலப்பிரபுத்துவம் மற்றும் ஆயுப் கான் மற்றும் யாகியா கான் ஆகியோரின் இராணுவச் சட்டங்களுக்கு எதிரான போராட்டத்தின் காரணமாக , இவர் சிந்தி மக்களின் தாய் என்ற பட்டத்தைப் பெற்றார். சிந்தியானி தாரீக் என்ற பெண் இயக்கத்தை நிறுவிய முன்னணி நிறுவனர்களில் சரீனாவும் ஒருவராவார். பெண்கள் நடவடிக்கை மன்றம், சிந்தி அதாபி சங்கத் மற்றும் சிந்தி ஆரி குழு ஆகிய அமைப்புகளிலும் இவர் நிறுவனராக இருந்தார். சிந்தி, உருது, செராகி, பலோச்சி, பாரசீகம், அரபு மற்றும் குசராத்தி மொழிகளில் சரளமாக இவர் பேசுவார்.
# சரீனா பலோச்சு

## விருதுகள் மற்றும் அங்கீகாரம்

- 1994 ஆம் ஆண்டு பாக்கித்தான் சனாதிபதியால் பிரைடு ஆஃப் பெர்பாமென்சு விருது
- பாயிசு அகமது பாயிசு விருது
- பாக்கித்தான் தொலைக்காட்சிக் கழக விருது
# பெண்களைக் கேலிசெய்தல்

**ஈவ் டீசிங்** (*Eve teasing*) (தமிழில்:**பெண்களைக் கேலிசெய்தல்**) என்பது இந்திய ஆங்கிலத்தில் முதன்மையாக நிகழும் இடக்கரடக்கல் ஆகும். இந்தச் சொல் பொது பாலியல் துன்புறுத்தல் அல்லது பெண்களில் மேல் நிகழும் பாலியல் வன்கொடுமைக்கு பயன்படுத்தப்படுகிறது. ஆதாம் மற்றும் ஏவாளைப் பற்றிய விவிலியத்தின் படைப்புக் கதையில் ஏவாள் (ஆங்கில உச்சரிப்பு: "ஈவ்") என்ற பெயர் குறிப்பிடுகிறது. இது ஆண் இளைஞர்களின் குற்றங்கள் தொடர்பான பிரச்சனையாக கருதப்படுகிறது. இது பாலியல் ஆக்கிரமிப்பின் ஒரு வடிவமாகும். இது பாலுணர்வைத் தூண்டும் கருத்துகளின் தீவிரத்தில் உள்ளது.  
இந்திய தேசிய பெண்கள் ஆணையம் குற்றத்தின் தீவிரத்தை அற்பமாக்குவதற்கு மட்டுமே பயன்படுகிறது என்றும் அதற்குப் பதிலாக பொருத்தமான வார்த்தையை மாற்ற வேண்டும் என்றும் பரிந்துரைத்துள்ளது. இந்திய ஆங்கிலத்தில் இந்த வார்த்தையின் சொற்பொருள் வேர்களைக் கருத்தில் கொண்டு, ஈவ் டீசிங் என்பது ஏவாளின் மீதான சோதனையின் தன்மையைக் குறிக்கிறது. மேலும் அந்தப் பெண்ணின் மீது ஒரு கவர்ச்சியான கிண்டலாக பொறுப்பை வைக்கிறது என்று அவர்கள் வாதிடுகின்றனர். சிறுமிகள் மற்றும் பெண்களை கிண்டல் செய்வது, கேட்கக்கூடிய கருத்துகளை அனுப்புதல், வாய்மொழியாகவோ அல்லது உடல் ரீதியாகவோ துன்புறுத்துதல் மற்றும் வேண்டுமென்றே தொந்தரவு செய்வது 'ஈவ் டீசிங்' என்று அழைக்கப்படுகிறது.
# பெண்களைக் கேலிசெய்தல்

## பின்னணி

பெரும்பாலான தனிப்பட்ட துன்புறுத்தல்களைப் போலவே, பாலியல் துன்புறுத்தல் சட்டப்பூர்வமாக நிரூபிக்க கடினமாக உள்ளது. ஏனெனில் குற்றவாளிகள் பெரும்பாலும் பெண்களை துன்புறுத்துவதற்கு வேண்டுமென்றே விவேகமான வழிகளை வகுக்கிறார்கள். இருப்பினும் ஈவ் டீசிங் பொதுவாக பொது இடங்களிலும் தெருக்களிலும் மற்றும் பொது போக்குவரத்திலும் நிகழ்கிறது. இப்பகுதிக்கு சில வழிகாட்டி புத்தகங்கள் பெண் சுற்றுலாப் பயணிகளை மிதமான, பழமைவாத ஆடைகளை அணிவதன் மூலம் இந்த வகையான ஆண்களின் கவனத்தை ஈர்ப்பதைத் தவிர்க்குமாறு எச்சரிக்கின்றன. இருப்பினும், இந்த வகையான தொல்லை இந்திய மற்றும் வெளிநாட்டு பெண்கள் பழமைவாத உடையில் பதிவாகியுள்ளது.  
இந்த பிரச்சனை முதன்முதலில் 1970களில் இந்தியாவில் பொது மற்றும் ஊடக கவனத்தைப் பெற்றது. அடுத்த தசாப்தங்களில், அதிகமான பெண்கள் கல்லூரிக்குச் சென்று சுதந்திரமாக பயிலத் தொடங்கினர். அதாவது பாரம்பரிய சமூகத்தில் வழக்கமாக இருந்தபடி அவர்கள் பெரும்பாலும் ஒரு ஆண் துணையுடன் இல்லாமல் இருந்தனர். பதிலுக்கு, பிரச்சனை அபாயகரமான விகிதத்தில் வளர்ந்தது, இருப்பினும் மற்ற கலாச்சாரங்களில் பெண்கள் விரும்பியபடி வந்து செல்லும் போது இது இல்லை.
# பெண்களைக் கேலிசெய்தல்

## சட்ட நடவடிக்கைகள்

விரைவில் இந்திய அரசு இந்த நடைமுறையைத் தடுக்க நீதித்துறை மற்றும் சட்ட அமலாக்கப் பரிகார நடவடிக்கைகளை எடுக்க வேண்டியிருந்தது. இந்த விவகாரம் குறித்து காவலர்களுக்கு விழிப்புணர்வு ஏற்படுத்த முயற்சிகள் மேற்கொள்ளப்பட்டன, மேலும் காவலர்கள் பெண்களை கேலி செய்வோரை சுற்றி வளைக்கத் தொடங்கினர். இந்த நோக்கத்திற்காக சாதாரண ஆடை அணிந்த பெண் காவல் அதிகாரிகளை நியமித்தது குறிப்பாக பயனுள்ளதாக இருந்தது. பல்வேறு மாநிலங்களில் காவல்துறையினரால் பல்வேறு நகரங்களில் அர்ப்பணிக்கப்பட்ட மகளிர் உதவி மையங்கள், பெண்களால் பணியமர்த்தப்பட்ட காவல் நிலையங்கள் மற்றும் சிறப்புக் காவல் நிலையங்களை அமைத்தல் போன்ற மற்ற நடவடிக்கைகளும் மேற்கொள்ளப்பட்டது.  
இந்த காலகட்டத்தில் பாலியல் துன்புறுத்தல் வழக்குகளில் புகாரளிக்க முன்வரும் பெண்களின் எண்ணிக்கையில் குறிப்பிடத்தக்க அதிகரிப்பு காணப்பட்டது. இந்த நடைமுறைக்கு எதிரான பொதுமக்களின் கருத்தை மாற்றுவதால். கூடுதலாக, இந்த சம்பவங்களின் தீவிரமும் அதிகரித்தது. சில சந்தர்ப்பங்களில் அமில வீச்சுக்கும் வழிவகுத்தது. இது தமிழ்நாடு போன்ற மாநிலங்களை பிணையில் வெளிவர முடியாத குற்றமாக மாற்றியது. மகளிர் அமைப்புகள் மற்றும் பெண்களின் உரிமைகளுக்காக குரல் கொடுப்பவர்களின் எண்ணிக்கையும் அதிகரித்தது. இந்த காலகட்டத்தில் மணமகள் எரிப்பு பற்றிய தகவல்கள் அதிகரித்தன. பெண்கள் சம்பந்தப்பட்ட வன்முறைச் சம்பவங்களின் எண்ணிக்கையில் அதிகரிப்பு என்பது, பெண்களின் உரிமைகள் குறித்த குறைபாடுள்ள அணுகுமுறைகளை சட்டத்தால் திருத்தப்பட்டு ஆதரிக்க வேண்டும். வரவிருக்கும் ஆண்டுகளில், பெண்களை ஆக்கிரமிப்பு நடத்தையில் இருந்து பாதுகாப்பதற்காக வடிவமைக்கப்பட்ட சட்டத்தை இயற்றுவதில் சில நிறுவனங்கள் முக்கியப் பங்கு வகித்தன. தென்னிந்தியாவில் பிரச்சனையை எதிர்கொள்ள சில கடுமையான சட்டங்களை ஏற்படுத்தியது. கொலை குற்றச்சாட்டுகள் கொண்டுவரப்பட்ட பிறகு, இந்த நடத்தை காரணமாக ஏற்படும் அழுத்தங்களுக்கு சுமார் 70 தற்கொலை அறிக்கைகள் கூறப்பட்டுள்ளன.
# சில்லே ஊமா உசுமான்

**சில்-இ-ஊமா உசுமான்** (செப்டம்பர் 16, 1971 &ndash; பிப்ரவரி 20, 2007) (**Zill-e-Huma Usman)** பாக்கித்தான் அரசியல்வாதி மற்றும் பெண்கள் உரிமைகளுக்கான ஆர்வலர் ஆவார். 1971 ஆம் ஆண்டு செப்டம்பர் மாதம் 16 ஆம் தேதியன்று இவர் பிறந்தார். பர்வேசு முசாரப்பின் இராணுவ சர்வாதிகாரத்தில் அமைச்சராக இவர் பணியாற்றினார்.  
சில்-இ-ஊமா உசுமான் ஒரு குறிப்பிடத்தக்க பாக்கித்தான் அரசியல்வாதி ஆவார். இவர் பெண்களின் உரிமைகளுக்கான ஆர்வலராக பணியாற்றினார். நன்கு படித்த அரசியல்வாதிகளில் ஒருவரான இவர் துப்பாக்கியால் சுடப்பட்டு படுகொலை செய்யப்பட்டதற்காக நன்கு அறியப்படுகிறார்.